
Skotgaela lingvo 


Por la ĝermanida skota lingvo, vidu la paĝon Skota lingvo. 


La skotgaela lingvo (skotgaele: Gaidhlig [GA-lik], ISO-kodo ISO 639-2: gla, ISO 639-l:gd) estas gaela 
kelta lingvo, kiu estas parolata en Skotlando. La skotgaela (same kiel la irlanda) estas lingvo de la speco 
VSO (verbo-subjekto-objekto). Tiu karakterizaĵo estas tre utila ĉe samtempa interpretado, ĉar plejofte la 
interpretisto pli rapide ol ĉe aliaj lingvoj scias pri kio la gaela parolado temas. 

Ĉi tiu artikolo estas pri la gaela lingvo de Skotlando. La skotgaela estas membro de la gaela lingvaro de la 
familio de keltaj idiomoj, kiu konsistas el la irlanda, la skotgaela (ofte sole nomita la gaela), kaj la manksa, 
lingvo de la Mankŝa Insulo. La alia membro de tiu familio estas la britona (kimra, kornvala kaj bretona). La 
skotgaela estas parolata en norda kaj okcidenta Skotlando, kaj en Nova Skotlando (Kanado). Skotaj 
loknomoj montras, ke iam la gaela estis parolata preskaŭ en la tuta lando, krom la sudorienta parto. Dum la 
lasta popolnombrado de Skotlando en 1991, proksimume 66 000 homoj anoncis sin parolantoj de la 
skotgaela, t.e. 1.34% de la skota loĝantaro, sed lastatempe iom pli da homoj anoncis sin kiel parolantoj, 
verŝajne pro la fakto, ke de post la restaŭro de la skota parlamento, ĝi estas nun pli agnoskita kaj instruata. 
La plej granda koncentriĝo de gaelaparolantoj estas en la okcidentaj insuloj, kie ili konsistigas du trionojn de 
la loĝantaro. Nun ekzistas norma unueca 'televida' versio de la gaela, sed ekzistas tri ĉefaj lokaj dialektoj el 
kiuj la plej aparta estas tiu de Lewis, laŭdire tre influita de Skandinavio, kaj kun apartaj eroj en la 
vortprovizo, ekzemple 'burn' tie estas la vorto por 'akvo' anstataŭ la norma gaela vorto 'uisge'. Pli kompleta 
informo pri la lingvo kaj ĝia historio troviĝas sur la retpaĝoj de la Esperanto-Asocio de Skotlando, ĉe la 
rubriko "La Lingvoj de Skotlando", kaj sur la anglalingvaj paĝoj de Wikipedia. 

Skotgaela literaturo 


La gaela posedas riĉan buŝan ( beul aithris ) kaj skribitan tradicion, kiu devenas de la barda kulturo de la 
malaltejaj klanoj. Multo estas de antikva irlanda origino (legendoj, mitoj, proverboj, ktp). La unua skotgaela 
traduko de la Biblio estis farita en 1767. La manko de pli frua gaela versio malhelpis la disvolvon de 
moderna literaturo en la lingvo. Tamen, en la 19 a jarcento, kaj precipe dum la 20 a okazis riĉa florado de 
literaturo, kaj poezia (kiu ĉiam abundis), kaj proza. Nun verkiĝas kaj eldoniĝas en Skotlando publikigaĵoj de 
ĉiuj specoj: historio, biografio, poezio, noveloj, romanoj. La plej glora gaela poeto de la 20 a jarcento estas 
sendube Somhairle MacGill-Eain (angligita: Sorley Maclean), kiu - same kiel la samnacia Esperanta poeto 














William Auld (Vidu apartan vikipedian rubrikon) - estis proponita por la Nobel-premio por literaturo. 
Nuntempe, eble la plej elstara gaellingva romanisto estas Aonghas Padraig Caimbeul. Kvankam la nombro 
da denaskaj gaelparolantoj daŭre ŝrumpas, paradokse, la produktado de originala literaturo presita en la 
gaela neniam estis pli abunda. Estis eldonitaj kelkaj gaelaj tradukoj de Esperantaj verkoj. Tiuj inkludas la 
tutan tekston de La infana raso, kiu povas esti legata kaj elverŝata de la retpaĝoj de la Esperantlingva 
verkista asocio [1] (http://vAvw.everk.it). Du gaelaj versioj de Esperantaj poemoj de Kalman Kalocsay estas 
inkluditaj en la kompilaĵo En nacia vesto redaktita de Ada Csiszar. Preskaŭ ĉiuj eldonitaj libroj en la gaela 
estas obteneblaj de Comhairle nan Leabhraichean Gaidhlig (Konsilantaro de gaelaj libroj) en Glasgovo. 
(Vidu ties retejon www.gaelicbooks.net(http://www.gaelicbooks.net)). 

Vidu ankaŭ 


■ Chi mi na mdrbheanna 

■ Kanada gaela 


Eksteraj ligiloj 


■ La gaela lingvo en Skotlando: hodiaŭ kaj hieraŭ (http://www.iol.ie/~carsfrn/Gaela%20Lingvo.ht 

m) - Esperantlingva studaĵo pri la skotgaela 

■ Lingvoj de Skotlando (https://web.archive.Org/web/20080517214021/http://www.skotlando.org/ 

En%20Esperanto/lingvoj_en_skotlando.htm) 


Bildaro 

LA GAELA LIMGVO 
EM SKOTLAMOO 


(Fonto de la ilustraĵo: Aŭtoro de la libro. Uzata kun lia permeso.) 

■ MacAoidh, Garbhan, La gaela lingvo en Skotlando - hodiaŭ kaj hieraŭ, eld. Esperanto-Asocio 
de Skotlando, Mothervvell, Skotlando, 2005. ISBN 0-9540252-0-3. 

Vidu ankaŭ 

■ Lingvistiko 

■ Listo de lingvoj 

■ Lingva familio 

■ Sabhal Mor Ostaig 


Elŝutita el "https://e 0 .wikipedia. 0 rg/w/index. php?title=Skotgaela_lingvo&oldid=6504273" 


Ĉi tiu paĝo estis lastafoje redaktita je 22:54, 6 jan. 2019. 

La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj 
aplikeblas. Vidu la uzkondiĉojn por detaloj. 





